সাম্প্রতিক বিশ্ব
ভাবনার ভেলা -হেমায়েতুল্লাহ জুবায়ের ।
ভাবনার আকাশে অনুজ্জ্বল তারাদের মেলা
নিজের ভাষায় বলাবলি করছে তারা!
তারা নাকি সৃষ্টির সেরা জীব! মানুষ বলে কথা!
মানুষ বলেই কি সৃষ্টির সেরা? আদম তাহার আদি পিতা!
জীবন নিয়ে করে খেলা!
মানুষের সবচেয়ে শক্তিশালী বৈশিষ্ট্য কি জানো?
তারা স্বপ্ন দেখে, স্বপ্ন নিয়ে খেলা করে!
জীবনকে নিজ রঙয়ে রাঙিয়ে নেয়!
অন্যরা কেউ পারেনা!
ওদের আনন্দ ছুঁয়ে যায় প্রকৃতির পাঠশালায়!
ওদের দু:খ গ্রাস করে স্বপ্নীল মোহনায়!
ওরা আছে বলেই তো জগত সুন্দর!
দেখ না! আমরাই তো ওদের নিয়ে গল্প করছি. . .
গল্পের রেশ শেষ কবে এনিয়ে কারো কোনো ভাবনা নেই।
এই গল্পে আমরা সবাই গল্পকার, কল্পকার, শ্রোতা নেই।